בליגות המקצועניות בכדורגל, ליגת העל והליגה הלאומית, פועלת הרשות לבקרת תקציבים. על פי תקנון הרשות יש להגיש כל הסכם בין שחקן לקבוצה לאישור הרשות ואישורה מהווה תנאי לתוקפו. יחד עם זאת, קבוצה אשר בחוסר תום-לב לא הגישה הסכם לאישור הרשות, בדרך-כלל בשל העובדה שרצתה לחזור בה מההתחייבות, עדיין חייבת לפצות את השחקן, במקרה הזה, בגין כל נזק שנגרם לו בשל דרך פעולתה. לכן בהחלט ניתן לתבוע את הקבוצה במקרה כזה, אך יש לשים לב שניתן לקבל מהקבוצה פיצוי רק על נזק מוכח, כגון אובדן שכר, ולא סתם בשל עוגמת נפש.